

Årsmelding

ÅsEnsemblet 2024



12. mai 2025

Silje Brenna-Hansen

Innhold

[Årsberetningen 2](#_Toc197949227)

[Vårsemesteret 2](#_Toc197949228)

[Årsmøtet 2024 2](#_Toc197949229)

[Hvor er gresset grønnere 2](#_Toc197949230)

[Andre opptredener 2](#_Toc197949231)

[Høstsemesteret 3](#_Toc197949232)

[Desembernatt 3](#_Toc197949233)

[Markedsføring 3](#_Toc197949234)

[Styrets årsmelding 3](#_Toc197949235)

[Saksliste (publisert 22.04.): 5](#_Toc197949236)

[Aktivitetsplan ÅsEnsemblet 2025 6](#_Toc197949237)

[Sosialt: 6](#_Toc197949238)

[Vedlegg: 7](#_Toc197949239)

[Årsmelding Festkomiteen 2024 7](#_Toc197949240)

[Rapport 2024 fra kostymegruppa 7](#_Toc197949241)

[Årsmelding Lyd og Lys 2024 8](#_Toc197949242)

[Rapport fra Manusgruppa 2024 9](#_Toc197949243)

[Årsmelding Markedsføringsgruppa 2024 9](#_Toc197949244)

[Årsmelding Scenegruppa 2024 10](#_Toc197949245)

[Årsmelding Sponsorgruppa 2024 11](#_Toc197949246)

[Årsmelding Tur og Seminar-gruppa 2024 12](#_Toc197949247)

[Årsmelding Prosjektgruppa «Da ÅsEnsemblet knabba Abba» 2024 12](#_Toc197949248)

[Årsmelding Notegruppa 2024 13](#_Toc197949249)

[Valgkomiteens innstilling, ÅsEnsemblet 2024 14](#_Toc197949250)

[REVISORS UTTALELSE TIL REGNSKAPET FOR 2024. 15](#_Toc197949251)

[Regnskap 2023 og Budsjett 2024 16](#_Toc197949252)

Årsmelding for ÅsEnsemblet virkeåret 2024

Årsberetningen for 2024 nedtegnes ultimo april av styreleder i samarbeid med resten av styret. Vi måtte utsette årsmøtet og valg av styre til etter den store oppsetningen på Chat Noir 06.04.25 og 08.04.25.

Gjennom hele 2024 jobbet vi med repertoaret til «Da ÅsEnsemblet knabba Abba». Øvelser ble gjennomført i henhold til dirigentens øvingsplan i korkalenderen, inkludert to ekstra dameøvelser og en herreøvelse. Gjennom hele året arrangerte også stemmelederne egne stemmeøvelser som ble rapportert til korforbundet. Fra 2025 gjøres denne rapporteringen i den nye styreportalen og appen «tutti».

Sosialt har koret blomstret og ivaretatt tradisjoner. KorPils har vært gjennomført siste fredag hver måned, utenom sommerferien, med et aldri så lite høydepunkt i Back-to-Choir sammenkomst 23. august. Formiddagstreff i formiddagsgruppa ble videreført for gamle og nye ÅsEnsemblere hver tredje fredag i måneden, unntatt ferier.

Utvidet pause i korøvelsene med kaffe og noe attåt 1 ganger i høstsemesteret og 1 gang i vårsemesteret er alltid populært. Lederen vil også trekke frem det flotte engasjementet i å delta- og gå på andres korkonserter. ÅsEnsemblet har gjort seg bemerket også som publikum i østlandsregionen dette året.

## Vårsemesteret

### Årsmøtet 2024

Årsmøtet fant sted 12.februar. Møte ble avholdt i øvingslokalet på ungdomsskolen og forløp uten behandling av innkomne forslag. Styremedlemmene Inger Ødegaard og Johanne Gunnarstorp gikk av. Valgkomiteen innstilte Nils Karbø Og Unni Hestsveen til nye styremedlemmer og Michelle Bjerke til møtende varamedlem. Valgkomiteen fikk ny leder i Torstein Hvattum, og nytt varamedlem i Odd Arne Rognli. Alle ble valgt på akklamasjon.

### Hvor er gresset grønnere

Koret hadde i virkeåret 2024 et overordnet mål om å ha fokus på det musikalske og vårens konsert ble en slags kirketurne i nabokommunene med «Hvor er gresset grønnere». Vi startet i Ski nye kirke 18. april, etterfulgt av Såner kirke 19.april og Frogn kirke 20.april og Ås kirke 21.april. For å promotere vårkonserten vår gjennomførte vi en turne, etter inspirasjon fra juleturneen, til kjøpesentre 06.april. Konsertene var både inntektsbringende og i tråd med korets ambisjoner for 2024 med å nå ut til publikum utenfor Ås kommune. Til forestillingene i kirkene hadde vi med oss pianist Olav Nordsjø Lund.

Av prosessen lærte vi at det å organisere scenerigg og trabulanter, lyd og lys er meget arbeidskrevende og besluttet derfor å øve mot to forestillinger i Chat Noir i 2025. Vi benyttet oss av konsertene til å markedsføre neste års konsert.

### Andre opptredener

1.juni 2024 opptrådte koret i Ås kirke på Lise Bryllup. Vi sang fra galleriet og fikk god hjelp både på øving og konserten av Kantor Jostein Grolid i Ingers fravær.

Vi valgte igjen å avlyse den planlagte Allsangen i borggården15.juni, med begrunnelse i kostnaden det medførte (underskudd) og behovet for å starte øvingen av repertoaret til konserten på Chat Noir våren 2025. Vi fikk likevel oppdatert sangheftet og testet dette på oppdrag i Kari Bøhle Slettens 70-årsdag. Koret reiste inn i buss leid av jubilanten, og ble fraktet tilbake til sommerfesten. Sommerfesten ble tradisjonen tro avholdt 15.juni i Karis fantastiske hage. Det ble langbord, godt drikke og bålpanne til langt på natt.

### Høstsemesteret

Etter en lang korsommer var seminaret på Brennemoen 14.-15.09 et høydepunkt med fullt fokus på musikken til vårkonsert 2025. Mens høsten gradvis gikk mot vinter og «Desembernatt»nærmet seg*,* jobbet vi med julekonserten, men fikk tid til spennende små oppdrag. Koret sang ved tenning av julegrana 30. november på torget i Ås, og var med på en tåkefull men fin minikonsert og fakkelvandring på Roseslottet 1. desember.

Desembernatti Ås kirke 23. desember var naturlig nok det store musikalske prosjektet vi jobbet mot denne høsten selv om vi hadde flere små og store oppdrag denne høsten 2024. Til julekonserten valgte vi å ikke øve inn nye sanger, og Inger lagde et nydelig program fra vårt store julereportoar. Vihadde juleturne 07.12 med påfølgende julebord i seniorsenteret. Årets gjestesolist på Desembernatt var Silje Kvarum, datter til Solveig Kvarum.

Dette året hadde vi ikke julespill, men tekstlesing og juleminner fra korister gav et flott bakteppe for konserten. Vi brukte vår faste pianist Andre Bondgaard med hjelp av flotte musikere på bass og fiolin til juleturneen og julekonserten i Ås Kirke lillejulaften. Alle var enige om at musikerne løftet arrangementet og er ønsket til 2025.

### Markedsføring

Foran konsertene satset vi nytt og friskt i markedsføring med videoer på Instagram og plakater i visittkortformat. Michelle Bjerke overtok ansvar siste semester og har brukt Canva til design av plakater, og materiell til reels og stories på både Instagram og Facebook. Vi benyttet oss også av digitalt program med QR-kode til konserten. Det fungerte bra og sparte oss penger til trykking både på vår- og julekonserten.

Styrets årsmelding

Styret har hatt 11 ordinære møter, de fleste avholdt hos Kari Bøhle Sletten og Unni Hestsveen med tilhørende glutenfri bevertning. Etter arbeidet med «Hvor er gresset grønnere», ble det opprettet prosjektgruppe for neste storkonsert på Chat Noir slik at styret får avlasting i planlegging av aktiviteter. Styret holder i seminarhelg, juleturne og julekonsert, samt andre oppdrag. Midt oppi den travle førjulstid satte vår driftige maestro Inger i gang med PubKor på Ås Kulturhus/foajéen 22. november. Arrangementet ble gjennomført med hjelp av tre forsangere og var stor suksess og god reklame for koret. Arrangementet videreføres inn i 2025. Som leder er jeg stolt over alle opptredener og aktiviteter som ble gjennomført i «lavterskelåret» 2024. Så mye god reklame, sangglede og stå-på-vilje skal man lete lenge etter! Takk til vår fantastiske Inger, som med ukuelig pågangsmot og tro på ÅsEnsemblet, tryller frem musikalske godbiter i arrangementer og repertoar til oss.

Vedlagt i årsberetningen ligger rapporter fra arbeidsgruppene. Takk for stor og viktig innsats til alle korister som er med på å løfte ÅsEnsemblet mot nye høyder på Chat Noir.

På vegne av styret i ÅsEnsemblet

Silje Brenna-Hansen

29.04. 2025

# Saksliste (publisert 22.04.):

1. Godkjenning av innkalling

2. Konstituering av årsmøtet

  2.1 Valg av møteleder

  2.2 Valg av referent

  2.3 Valg av protokollsignatur

3. Behandling av saker

  3.1 Rapporter og regnskap 2023

   3.1.1 Årsmeldingen 2024

   3.1.2 Regnskapet for 2024

 3.2Budsjett og planer 2025

  3.2.1  Aktivitetsplan 2025

  3.2.1  Budsjett 2025

3.3 Innmeldte saker

   3.3.1 Ingen innmeldte saker fra korister

4. Valg 2024

 4.1 Valg av styret

 4.2. Andre valg

    4.2.1 Valgkomite

# Aktivitetsplan ÅsEnsemblet 2025

Aktiviteter

· Oppstart 6. januar. Øvinger hver mandag fra kl 18:30 til 21. Fra kl 18-22 ved behov for ekstra øvelser. Øvelse annen dag dersom øvelsen ikke kan gjennomføres på ordinær øvedag i travle perioder. Ikke øving verken 2. påskedag eller 2. pinsedag i år

· Stemmegruppene har egne ekstra øvelser ca 1 gang pr måned

· Stemmeledermøter 2 ganger pr semester. Oftere hvis behov

· Vinterferie og ingen øvelse 17. februar

· Ekstra dame- og herreøvelser ved behov.

· Solistøvelser mand 20. jan, mand 3. febr, mand 10. febr, tirsda 11. febr og fred 28. febr

· Koreografi fredag 24. januar, lørdag 25. januar, fred 28. februar, lørdag 1. mars, lørdag 15. mars og søndag 16. mars

· Øvelser hver kveld fra lørdag 29. april til fredag 5. april. Fri/restituering mandag 7. april.

· Konsert på Chat Noir «Da ÅsEnsemblet knabba ABBA – Name of the game” søndag 6. og tirsdag 8. april

· Påskeferie mandag 14. april 21. april. (uke16 og 17).

· PubKor fredag 23. mai i foajéen i Ås Kulturhus

· Oppstart etter sommerferien 25. august

· Seminar på Quality hotell Mastemyr 13. og 14. september

· Musikkbingo på Charlies i september/oktober og ev en gang til før jul

· Ingen øvelse i høstferien, dvs mandag 29. september

· Juleturné lørdag 6. desember

· Desembernatt-konserter 23. desember, kl 20 og 22

## Sosialt:

· FredagsKorPils siste fredagen i måneden hele året, unntatt sommerferien

· Back to Choir Pils fredag 29. august

· Utvidet øving med kaffe og noe attåt ca 2 ganger pr semester. De ulike stemmegruppene har ansvar for å ta med kaffe/kaker/annet

Inger Torbjørnsen, dirigent

# Vedlegg:

Årsmelding Festkomiteen 2024

Medlemmer:

Miriam Ardiles Fallan, Terje Negård, Sonja Nordby, Inger Ødegård, Marianne Eriksen

Vi har vært med på følgende arrangementer:

18. 19. 20. og 21. April – Vårkonsert, selge billetter i Kirkene

15. juni 2024 – Sommerfest

14. 15. september - Høstseminar

7. november - julebord etter juleturneen

23. desember – Desembernatt, selge billetter i kirken

Årets Vårkonserter i Ski, Såner, Frogn og Ås kirke bidro festkomiteen med salg av billetter i døren. Fire fantastiske konserter.

Sommerfesten var planlagt i hagen til Kari Moxnes, men da værmeldingen ikke var på vår side måtte vi kaste oss rundt og finne et alternativ.  Vi endte opp på Seniorsenteret der det ble en veldig morsom quiz der vi oppdaget ukjente sider av kormedlemmene og en deilig tapas.

Høstseminaret i september ble det ikke organisert noe spesielt fra festkomiteen (etter avtale) det eneste vi sørget for var litt snacks etc.

Julebordet ble avholdt i Åkebakke barnehage etter mye fram og tilbake.  Seniorsenteret var opptatt og Joakim og Vera forbarmet seg over oss.  I år ble menyen Viltgryte fra Spiskammerset.  Maten var supergod det var mer en nok mat.  Joakim sørget for herlig sang konkurranse/quiz med sin ukulele og store repertoar.  Stemningen sto i taket med både sang bråk og juks i konkurransen.

Desembernatt bidrog festkomitten med billettsalg i døren.

Jeg vil benytte anledningen til å takke festkomiteen og alle i koret for bidrag med kakebaking, pynting, rydding, billettselgere og organisering.  Det er skikkelig team-arbeid.  Tuuuuusen takk til alle sammen.

For festkomiteen, Marianne Eriksen

  Rapport 2024 fra kostymegruppa  
1. Nytt lager på ungdomsskolen: Kostymegruppa startet arbeidet i januar 2024 med å registrere hva ÅsEnsemblet har av kostymer og rekvisitter og finne plass i nylig tildelt bodplass på Ungdomsskolen.  
2. Antrekk til vårkonsertturne’ i Follo:   
Det ble kjøpt inn like T trøyer til alle damene . Det var også et nytt krav at bade damer og herrer skulle ha svarte dressjakker på konserten.  
3. Korseminar i september i Mysen:  
Vi startet planleggingen og innkjøp av grunnantrekk til Abbaprosjekt på Chat Noir 2025.  Det viste seg å bli en utfordrende oppgave både å finne billige antrekk, tilpasse alle størrelser og bestille tilstrekkelig antall med 35 damer i koret. Vi fikk det til etter mange forsøk og det ble bestemt at både guttas glitterskjorter og damenes glitterjakker skulle kjøpes inn samlet og bli i korets kostymelager etter Abbakonserten på Chat Noir. Det har ikke tidligere vært eget budsjett for innkjøp av kostymer i ÅsEnsemblet, men neste års Abbaprosjekt krevde også profesjonalisering av koret mht både innkjøp av korantrekk og rekvisitter.  
  
5. Lille julaftekonsert: Det ble som vanlig gjennomført julekonsert også her strengere krav til at koret skulle fremstå mere helhetlig mht farger og antrekk. Det var ønske i år om å ha lik julerød jakke helst dressjakke på damene og julerødt ensfarget slips til herrene i første avdeling ellers svart som vanlig.  
22. 4. 2025  
  
Kirsten Thorbjørnsen, Johanne Gunnarstorp, Birgit Uhlen, Unni Fribu, Stine Stensmark  
og leder Hanne Mjøen

## Årsmelding Lyd og Lys 2024

Kort om Lyd og lys:

Vi er en gjeng som har lite å gjøre i perioder og mer i andre perioder. Vi har filmet enkelte øvelser og vi har i samarbeid med Scenegruppa planlagt flere ting på vei mot 2025 konserten. (mer om det neste år)  
  
Kirketurne:  
Vi startet Januar med å forberede og kartlegge hva koret hadde behov for til "kirketurneen".  
Vi planla, i samarbeid med scenegruppa hvordan vi kunne frakte utstyret og hvordan vi rigget utstyret. Vi gjorde noen få erfaringer rundt frakt av utstyr, og tok dette med oss til en evt senere anledning.

Seminar:

Lyd og lys tok med lyd og lysutstyret til korseminaret, høyttaler og piano. (Stativ, Ipad holder o.l)

Vi fraktet også dette hjem igjen!

Julekonsert:

I samarbeid med scenegruppa planla vi rigging av Ås kirke til julekonserten.

Den 23. desebmer hentet Birgit fra Scenegruppa tekniskutstyr hos Tangen og møtte ved Ås kirke kl 14:00. vi rigget da utstyret sammen med teknikkerne våre. (Mats Bristol og Anders "supern" Thorkilden)

I etterkant av siste konsert, rigget vi ned utstyret og utstyret ble fraktet tilbake til Tangen.

Vi har gjort oss noen erfaringer, og vil i 2025 kunne gjennomføre billigere fordi teknikkerne våre har tilgang på en del utstyr, planleggingen av julekonsert 2025 m/ lyd og lys har teknikkerene allerede startet på. De gleder seg veldig og syns dette er veldig gøy. Ekstra gøy er det at vi syns resultatet er bra.

Mvh Ansten Erlien Byre Nyborg  
Leder Lyd og Lys i Ås-ensemblet.

## Rapport fra Manusgruppa 2024

2024 var et travelt år med mange møter for manusgruppa. Det største jobben var å skrive tablåene til ABBA-forestillingen. (I tillegg løste vi en del verdensproblemer langs med - og det er alltid deilig!) Tomas var med på ca. 3 møter. For å hente inspirasjon til arbeidet var vi på tre, veldig forskjellige kulturarrangementer; Kroerrevyen, «Resten av livet» med Trond Viggo og Else Koss Furuseth og Oslo fagottkor sin julekonsert.

Hilde-Kari

## Årsmelding Markedsføringsgruppa 2024

## 

Michelle B, Agnete, Kristin M, Torstein H

Aktiviteten har gjennom 2024 i stor grad vært rettet mot showkonsertene på Chat Noir våren 2025. Foran kirkekonsertene «Hvor er gresset grønnere..» i april 2024, brukte vi først og fremst sosiale medier i markedsføringen. Vi fikk også fått omtale i Ås Avis i forkant og etter siste konsert.

Mot julekonserten «Desembernatt»  23. desember 2024 postet vi videosnutter på sosiale medier, facebook og snapchat.

Under advenststurneen tidlig i desember benyttet vi anledningen til å markedsføre både julekonserten og ABBA-konsertene i april.

Eksponeringen i redaktørstyrte medier har først og fremst vært en større artikkel i Ås Avis/ØB, om ABBA-prosjektet tidlig i mars. Vi har publisert en rekke videosnutter i sosiale medier med små smakebiter fra repertoaret, samt at noen av aktørene er kortfattet presentert.

Vi forsøkte å få gjennomslag i NRK og TV2 uten å lykkes. En kort hilsen fra Inger om ABBA-konsertene i NRK i beste sendetid, hører dog med.

500 flyers er distribuert på diverse P-plasser og offentlige steder i Ås, Drøbak og Ski.

## Årsmelding Scenegruppa 2024

Scenegruppa har i 2024 bestått av: Espen Skovdahl, Birgitte Strand (fra august), Joakim Syversen (fra aug), Jostein Øverby, Solveig Kvarum, (fra aug), Ragnar Øygard (styrekontakt) og Kari Moxnes (leder).

31. januar var scenegruppa på befaring i Kolbotn kirke, Frogn kirke og Langhus kirke med registrering av diverse informasjon om hvert enkelt kirkelokale.

Befaringene førte til at Kolbotn kirke ble droppet som konsertsted. For å redusere arbeidsbelastningen på scenegruppa, tok Inger og Torstein seg av befaringer i Såner kirke og Ski nye kirke, 12. februar.

I februar var det en del kommunikasjon fram og tilbake mellom dirigent, styreleder og leder av scenegruppa, om opplegget for vårkonsertene.

Styret bestemte følgende konsertdatoer og -steder:

17.04.24 generalprøve, Ås kirke

18.04.24 Ski nye kirke

19.04.24 Såner kirke

20.04.24 Frogn kirke

21.04.24 Ås kirke

Scenegruppa organiserte følgende før Vårslipp-konsertene i april 2024:

* Trabulanter (lånt fra Korforbundet Akershus), transport og rigging x 5
* Avtaler med de kirkeansvarlige hvert enkelt sted, om tilgang til kirkene på konsertdagen, nøkkelhenting og -levering, div. vedr. bruk av lokalene

*Fra evalueringen etter vårkonsertene:*

1. Scenegruppa må kobles på helt i starten / tidlig i planleggingsfasen for konsertprosjektene. Da kan vi med vår praktiske tilnærming være med å vurdere og gi innspill til ønsker og planer fra styret/prosjektgruppa.

2. Bruk av Korforbundets trabulanter var svært praktisk da vi reiste rundt til ulike kirker i Follo. Vi lånte (gratis) 12 trabulanter og noen "hjørne-/kakestykker, dette var alt korforbundet hadde.

3. Det var samlet sett mye organisering og jobbing med vårkonserter på 4 ulike steder, og scenegruppa ønsker ikke å ta på seg noe lignende igjen.

Vi spurte om forbundet kunne investere i flere slike trabulanter, f.eks. 6 til, noe de ikke svarte på før i mars 2025, men svaret var nei. De kjøpte inn kun 1 hjørnestykke som manglet.

**Allsang**-forberedelser var det lite av, siden Silje tok seg av disse, og allsangen (15. juni) dessuten ble avlyst.

**Scenegruppa forberedte til årets Desembernatt:**

* Lån, transport og rigging av korforbundets trabulanter. Rigget dem på samme måte som under vårkonserten i Ås kirke. Vi dekket dem ikke med svart stoff, det forenkla riggejobben, og reduserte risk for snubling.
* Bestilte innkjøp av 30 fakler.
* Kassen med lys til benkeradene pluss batterier (oppbevares hos Kari M)
* Rydding og transport/levering av trabulanter.

Kari M gjorde noen special force tasks:

* Redigerte og kopierte opp programmet til Vårslipp.
* Arrangerte sommerfest i hagen i Kaiaveien 22, 15. juni 2024.
* Redigerte og kopierte opp programmet til Desembernatt (300 eks.).

Kari M, Scenegruppa 11. mai 2025

## Årsmelding Sponsorgruppa 2024

Rapport fra sponsorgruppa ÅsEnsemblet

Sponsorarbeid ved oppsetningen ‘Da ÅsEnsemblet knabba ABBA – The Name of the Game’

Medlemmer av sponsorgruppa: Odd Arne Rognli (leder), Trine Hvoslef-Eide, Kari Skiaker Klech, Pål Vidar Eriksen

Sponsorgruppa har hatt møter i forbindelse med mandagsmøtene, hvor også styreleder har deltatt en gang. I samarbeid med styreleder ble det søkt om støtte fra Kulturrådet (50 000 kr) den 02.12.2024 (venter fortsatt på svar). Vi søkte også Ås kommune om støtte (15 000 kr), fikk avslag med begrunnelse at arrangementet ikke foregikk i Ås.

Sponsing ble gjort enten ved personlig kontakt med aktuelle sponsorer eller ved epost (mindre vellykket). Et skjema for sponsing med informasjon om oppsetningen og priser for annonser (kvart side: 1250, halv side: 2500, hel side: 5000) ble benyttet for å få inn navn og kontakter til firmaene, Skjemaet ble også distribuert til alle korets medlemmer for å få hjelp til å kontakte sponsorer, spesielt for medlemmer som har kontakter utenfor Ås (vellykket strategi).

Følgende firmaer valgte å sponse oppsetningen:

Et bilde som inneholder tekst, skjermbilde, Font, Parallell

KI-generert innhold kan være feil.

Følgende bedrifter ble kontaktet enten ved personlig oppmøte eller via epost, uten at de sponset:

Ås Fysioterapi og Treningssenter (mail), Mestergull, NMBU (søkte 15 000, avslag), Ski bygg, PETS, Ås tannlegesenter, Odontia Tannlegene, Norli bokhandel/Toril Johansen, utbyggere i Ås (JI Bygg, Bakke AS, Solon Eiendom, Sem Johnsen, Attivo) kontaktet pr mail.

For sponsorgruppa

26.04.2025

Odd Arne Rognli

## Årsmelding Tur og Seminar-gruppa 2024

Hovudaktiviteten til Tur og Seminar var også dette året seminaret til ÅsEnsemblet som denne gongen fann stad på Scandic Brennemoen, Mysen 14. og 15. september med, styremøte fredag kveld 13.september.  Det var 40 stk av medlemmene i koret som var med på heile eller delar av seminaret. Arbeidet til gruppa besto i å få tilbod frå aktuelle hotell, sende ut seminartilbod til medlemmene i koret, ta imot påmelding, og sende denne til hotellet.  Når påmeldinga er på plass, så må komiteen halde kontakt med hotellet og melde om endringar som skjer, slik at vi unngår minst mogleg "ikkje oppmøte"-gebyr. Det gjekk bra denne gongen også.

Finn Avdem

Leiar i Tur- og Seminargruppa

Årsmelding Prosjektgruppa «Da ÅsEnsemblet knabba Abba» 2024

Inger T, Kristin H, Hanne N og Torstein H

Vi har hatt 14 møter siden april 2024. Den største utfordringen har vært å samordne logistikk og teknikk opp mot Chat Noir. Samt å holde kostnadene nede, uten å la det gå på bekostning av kvalitet til publikum

Vi hadde en nyttig befaring i Chat Noir i oktober 2024. Der fikk vi på plass viktige rammebetingelser.

Lys og lyd-gruppa har slitt med å få avklaringer i tide. Mye usikkerhet om valg av lydteknologi.

Resultatet ut til publikum ble upåklagelig. Vi har  samtidig lært mye om hvordan vi skal opptre mot en profesjonell aktør som Chat Noir.

Tydelige, skriftlige avtaler om levering/samarbeid om utstyr kunne med fordel vært på plass. Det samme gjelder en tidlig, detaljert framdriftsplan for arbeidsgruppenes bidrag.

Prosjektgruppen har skaffet seg nyttige erfaringer med tanke på neste prosjekt på Chat Noir.

I oktober engasjerte vi filmfotograf Leif Brynildsen til å lage dokumentarfilmen «Veien til Chat Noir». Han har fulgt oss under øvinger/øvingshelger gjennom hele vinteren 2025. Han filmet også premierekonserten, søndag 6. april.

Torstein

Årsmelding Notegruppa 2024

Medlemmer i løpet av perioden:

Tinna Sol Thorsteinsdottir (leder fra 2025)

Inger Torbjørnsen (Dirigent og musikalsk leder)

Hilde Johansen Khayre (leder frem til nyttår 2025)

Eiril Moen Soltvedt (permittert vår/sommer 2024)

Lise Marie Fjellsbø (permittert høst 2024)

Michelle Bjerke (flyttet til markedsføringsgruppa)

Synnøve Lunda Jenssen (nytt medlem fra 28. april 2025)

Notegruppas hovedoppgave har vært å støtte korets musikalske arbeid ved å utarbeide og strukturere noter i programmet Musescore, samt klargjøre PDF-filer og annet øvemateriale i samarbeid med dirigent og musikalsk leder, Inger Torbjørnsen. I løpet av perioden ble bemanningen i notegruppa redusert, da fire medlemmer ble permittert eller flyttet til andre grupper. Samtidig var daværende leder lite tilgjengelig fra august, og mye av det praktiske ansvaret ble etter hvert overført til undertegnede.

Notegruppas nåværende leder tok formelt over ved starten av 2025. Våren 2024 ble avsluttet med konsertrekken Hvor er gresset grønnere?. Deretter startet arbeidet med forberedelser til en planlagt sommarkonsert, som senere ble kansellert.

Selv om det formelt var sommerferie fra slutten av juni til slutten av august, ble det likevel lagt ned en del arbeid – særlig av Inger og undertegnede, med noe bidrag fra andre tilgjengelige medlemmer – for å klargjøre materiale til showkonsertene i april 2025: Da ÅsEnsemblet knabba ABBA, på Chat Noir.

Høsten 2024 startet vi med innøving av det nye repertoaret, som ble intensivt øvd inn under seminaret i september. I tillegg ble det forberedt noter til julekonserten Desembernatt, samt første PubKor-arrangement i november. Etter nyttår, 2025, ble det behov for korrektur og endringer i eksisterende noter til showkonsertene, og det ble lagt ned arbeid for å sikre at materialet var så klart og tydelig som mulig. I februar gjennomførte koret sitt andre PubKor-arrangement med svært godt oppmøte og positiv respons. Etter showkonsertene i april fulgte en kort påskepause, før notearbeidet til korøvelsen 28. april og det tredje PubKor-arrangementet i mai ble igangsatt. Overgangen fra MuseScore 3 til MuseScore 4 skjedde i løpet av 2024, og har til tider vært utfordrende – særlig ettersom mobil- og nettbrettapplikasjonen ikke alltid fungerte sømløst med skrivebordsversjonen. Notegruppas nåværende leder skal forberede og holde notekurs ila. vår/sommer 2025 for medlemmer for å styrke kompetansen og sikre bredere deltakelse i notearbeidet fremover. Notegruppas arbeid det siste året har i stor grad blitt løst gjennom tett samarbeid mellom Inger og undertegnede.

Fremover ser notegruppas leder behovet for bedre struktur, tydelig rollefordeling og en mer forutsigbar arbeidsflyt – for å sikre et bærekraftig og velfungerende notearbeid i koret.

v. Tinna Sol Thorsteinsdottir, Leder for Notegruppa Drøbak, 24.04.2025

## Valgkomiteens innstilling, ÅsEnsemblet 2024

**Valgkomiteens innstilling, ÅsEnsemblet 2025**

Til vedtak på årsmøtet mandag 12.05.25.

**Styret;**

|  |  |  |
| --- | --- | --- |
| **Verv** | **Navn** | **Virketid** |
| Leder | **Unni Hestsveen** (ny) | 2 år |
| Kasserer/økonomiansvarlig | **Kari Bøhle Sletten** (ny) | 2 år |
| Styremedlem | **Marianne Eriksen** (ny) | 2 år |
| Styremedlem | **Pål Vidar Eriksen** (ny) | 2 år |
| Styremedlem | **Nils Karbø** (ikke på valg) | 1 år |

**Varamedlem;**

|  |  |  |
| --- | --- | --- |
| Varamedlem til styret | **Synnøve Lunda Jenssen** (ny) | 2 år |

**Stemmeledere;**

|  |  |  |
| --- | --- | --- |
| **Stemmegruppe** | **Navn** | **Virketid** |
| Sopraner | **Vera Bue** (gjenvalg) | 2 år |
| Alter | **Hanne Nesfeldt** (ikke på valg) | 1 år |
| Tenorer | **Rutger Saly** (gjenvalg) | 2 år |
| Basser | **Rolf Syversen** (gjenvalg) | 2 år |

**Valgkomite;**

|  |  |  |
| --- | --- | --- |
|  | **Navn** | **Virketid** |
| Medlem | **Torstein Hvattum** (ikke på valg) | 2 år |
| Medlem | **Hanne Nesfeldt** (gjenvalg) | 3 år |

**Varamedlem;**

|  |  |  |
| --- | --- | --- |
| Varamedlem til valgkomiteen | **Silje Brenna-Hansen** (ny) | 1 år |

**Revisor;**

|  |  |  |
| --- | --- | --- |
| Revisor | **Trine Hvoslef-Eide** (gjenvalg) | 1 år |

Ås, 30.04.25

Torstein Hvattum                                               Hanne Nesfeldt

## REVISORS UTTALELSE TIL REGNSKAPET FOR 2024.

Til årsmøtet i ÅsEnsemblet 2025 UTTALELSE TIL REGNSKAPET FOR 2024 Jeg har revidert årsregnskapet for ÅsEnsemblet i henhold til god revisjonsskikk. Årsregnskapet for regnskapsåret 2024 viser omsetning på NOK 683 257,92 Inngående balanse i banken 1.1.2024 154 180,79 Utgående balanse i banken 31.12.2024 339 918,09 Resultat 2024 korrigert for leverandørgjeld og utestående fordringer 54 641,50 Inntekter 2024 og utgifter 2024 fremgår av utdelt regnskap. ÅsEnsemblet har dermed et overskudd for 2024 på NOK 54 641,50 som det fremgår av utdelte regnskap Jeg har utført følgende revisjonshandlinger: 1. Tatt stikkprøver av bilag og sjekket at det foreligger bilag på utbetalinger, og innbetalinger. 2. Regnskapet for ABBA på Chat Noir viser et underskudd, men er ikke helt avsluttet og presenteres senere. Desembernatt gikk med et overskudd på 24 465,80 Jeg har funnet regnskapet i orden og bekrefter herved at dette gir et riktig bilde og sannferdig uttrykk for den samlede økonomien i ÅsEnsemblet for 2024. 3. Jeg mener at dokumentasjonen for regnskapet og regnskapsføringen er i samsvar med god regnskapsskikk, og jeg kan gå god for at årsregnskapet for 2024 kan fastsettes som

ÅsEnsemblets årsregnskap for 2024. Ås, 11.5. 2025

Et bilde som inneholder håndskrift, kalligrafi, Font, typografi

KI-generert innhold kan være feil.

Trine Hvoslef-Eide Revisor for ÅsEnsemblet 2024

## Regnskap 2023 og Budsjett 2024

Et bilde som inneholder tekst, Parallell, skjermbilde, nummer

KI-generert innhold kan være feil.